Komisijos reglamentas (EB) Nr. 2297/2003
2003 m. gruodžio 23 d.
iš dalies keičiantis Tarybos reglamentą (EB) Nr. 1081/2000 dėl įrangos, kuri gali būti panaudota vidinėms represijoms ar teroristiniais tikslais, pardavimo, tiekimo ir eksporto į Birmą (Mianmarą) uždraudimo ir asmenų, kurie šioje šalyje yra susiję su svarbiomis vyriausybinėmis funkcijomis, lėšų įšaldymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 22 d. Tarybos reglamentą (EB) Nr. 1081/2000 dėl įrangos, kuri gali būti panaudota vidinėms represijoms ar teroristiniais tikslais, pardavimo, tiekimo ir eksporto į Birmą (Mianmarą) uždraudimo ir asmenų, kurie šioje šalyje yra susiję su svarbiomis vyriausybinėmis funkcijomis, lėšų įšaldymo [1] su paskutiniais pakeitimais, padarytais Reglamentu (EB) Nr. 2084/2003 [2], ir ypač į jo 4 straipsnio pirmą įtrauką,
kadangi:
(1) Reglamento (EB) Nr. 1081/2000 II priede išvardijami asmenys, kuriems šiuo reglamentu įšaldomos lėšos.
(2) Reglamento (EB) Nr. 1081/2000 4 straipsnis suteikia teisę Komisijai iš dalies pakeisti II priedą, atsižvelgiant į sprendimus, atnaujinančius Bendrosios pozicijos 2000/346/BUSP [3] priedą. Atsižvelgiant į Bendrosios pozicijos 2003/297/BUSP [4] 11 straipsnį, nuorodos į Bendrąją poziciją 2000/346/BUSP turi būti laikomos nuorodomis į Bendrąją poziciją 2003/297/BUSP.
(3) Tarybos sprendimas 2003/907/BUSP [5] iš dalies pakeičia Bendrosios pozicijos 2003/297/BUSP priedą, kuriame yra asmenų, kuriems taikomos toje bendrojoje pozicijoje nustatytos ribojančios priemonės, sąrašas. Dėl to Reglamento (EB) Nr. 1081/2000 II priedas turėtų būti atitinkamai iš dalies pakeistas.
(4) Siekiant užtikrinti, kad šiame reglamente numatytos priemonės būtų efektyvios, šis reglamentas turi įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1081/2000 II priedas pakeičiamas šio reglamento priedo tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 23 d.